Holistiese benadering tot skoonheid met dié kursusseFoto verskaf deur Isa Carstens Akademie Wat begin het as ŉ veld wat grotendeels gefokus was op mooimaak en goed-voel, het oor dekades ontwikkel in een van die vinnigste groeiende bedrywe ter wêreld met ŉ fokus wat veel wyer strek as net skoonheid. Alhoewel grimering, hand- en voetbehandelings en massering steeds ŉ groot deel van die behandelings insluit, het die veld só uitgebrei dat die fokus nou meer val op resultaatgedrewe behandelings en ŉ holistiese benadering tot die behandeling van kliënte. Vandaar ook die ontwikkeling van die veld in Somatologie. Somatologie is ŉ multidissiplinêre studie van die menslike liggaam en vereis ŉ wetenskaplike benadering tot die vel en liggaam. Die eindresultaat is lank nie meer slegs om lekker te ontspan by die salon nie, maar ook om resultaatgedrewe behandelings te doen wat ŉ impak op die kliënt se welstand en spesifieke toestand het. Die tipe behandelings wat deesdae in salonne en mediese estetiese klinieke gedoen word, is baie meer gespesialiseerd as jare gelede en het ook ŉ uitwerking op die dieper lae van die vel. Daarmee saam kom natuurlik ook ŉ groter risiko vir komplikasies. Dit is dus baie belangrik om seker te maak die somatoloog is gekwalifiseerd en opgelei om die behandeling te kan doen. Dit is ook uiters belangrik vir ŉ somatoloog om oor die nodige probleemoplossingsvaardighede te beskik om reg op te tree indien daar ŉ komplikasie ontstaan. Meeste komplikasies ontwikkel as gevolg van onkunde. Foto verskaf deur Isa Carstens Akademie In die bedryf is daar verskillende vlakke van opleiding en dit is belangrik om te verstaan hoe dit verskil, aangesien elkeen ŉ baie spesifieke rol in die bedryf vertolk. Eenjaar-kwalifikasies fokus baie meer op praktiese vaardighede, waar ŉ driejaar-kwalifikasie in Somatologie daarop fokus om die somatoloog die nodige teoretiese agtergrond te gee om veilige en resultaatgedrewe behandelings te kan bied. Dit is veral relevant as ons kyk na meer gevorderde behandelings soos chemiese afskilfering. ŉ Somatologie-kwalifikasie bied ook vir jou verskeie internasionale werksgeleenthede by spa’s en op internasionale passasierskepe, aangesien die Suid-Afrikaanse gekwalifiseerde somatoloog hoog in aanvraag is as gevolg van hul uitgebreide kennis en vaardighede. Studente wat ŉ Somatologie-kwalifikasie behaal, kan ook verder spesialiseer in vel-estetika met ŉ groter fokus op mediese estetiese behandelings. So ŉ terapeut sal saam met ŉ mediese praktisyn werk met die fokus op gevorderde tegnieke en tegnologie. Behandelings wat deur die somatoloog in ŉ mediese estetiese praktyk gedoen word, sluit in: Foto verskaf deur Isa Carstens Akademie Foto verskaf deur Isa Carstens Akademie Isa Carstens Akademie is in 1978 gestig, en met 42 jaar in die bedryf is hulle Suid-Afrika se mees gerespekteerde en gesogte skoonheidsakademie. Isa Carstens Akademie se kursusse is geakkrediteer deur die Raad van Hoër Onderwys en het kampusse in Pretoria en Stellenbosch. Die Akademie bied die volgende geakkrediteerde kursusse aan: Akkommodasie is by albei kampusse beskikbaar. Besoek die Isa Carstens Akademie se webwerf vir meer inligting en woon een van ons opedae by. Beperkte plekke is steeds beskikbaar vir 2021-aansoeke.